Johan Fredrik Michelet

Johan Fredrik Michelet (født 21. november 1905 i Jaren ved Øymark i Østfold, død 4. mai 1984) var en norsk maler og  kunstskribent, kjent for sin abstrakte form for impresjonisme.

Etter examen artium studerte han tekniske fag og arbeidet som konstruksjonstegner i private foretak. Så gikk han i lære ved Statens kunst- og håndverksskole under Per Krohg og Carl von Hanno.  I 1936 og 1937 gikk han i lære hos André Lhote i Paris. Deretter fulgte tre år ved Statens kunstakademi under Jean Heiberg og Georg Jacobsen fra 1937 til 1940. Hans første Høstutstillingen var i 1938. Etter krigen ble han tildelt Houens legat og oppholdt seg i Paris i et hlvt år i 1947.Svein Thorud, Johan Fredrik Michelet i Norsk kunstnerleksikon.  I 1950 gikk han fra å være kunstanmelder i Morgenbladet til Verdens Gang, hvor hans siste artikkel ble publisert i 1983.  Han avholdt sin siste utstilling i 1982.Erik Dæhlin, Johan Fredrik Michelet i Aftenposten den 7. mai 1984.

Han var sønn av Johan Fredrik Michelet (1883–1965) og Frida Weidner (1887–1977) fra Ottersleben/Magdeburg i den tyske delstaten Sachsen-Anhalt. Johan giftet seg i 1934 med Emma Fredy Thorne (1910–1972), datter av godseier Ivan Thorne som var sønn av stortingsmannen Johan Thorne. Paret bodde i Ekely kunstnerkoloni og ble foreldre til forfatteren Jon Michelet (1944–2018).
Se Michelet for farsslekten

 Utgivelser 



 Referanser 

Kategori:Norske malere
Kategori:Norske kulturjournalister
Kategori:Journalister i VG
Kategori:Personer fra Marker kommune